Vi reiste to voksne og to barn til København og bodde fire netter i leiligheten.
Beliggenhet: Det var veldig enkelt å komme seg til leiligheten ved hjelp av t-banen, som kun stopper noen minutter unna. Det var også kort vei til nærmeste matbutikk og kort vei med t-banen inn til København sentrum.
Leiligheten: Leiligheten var stor og fin med uteplass på begge sider.
En ny og moderne leilighet som vi alle trivdes veldig godt i.
Vertskap: Kommunikasjonen og dialogen med Lena har vært kjempebra hele veien. Hun er presis i sin beskrivelse og høflig.
Vi kan sterkt anbefale denne leiligheten og Lena som vert.